Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
7 พ.ค. 2558

หุ้นธนาคารฟื้นไม่ช่วย ตลาดถูกฉุดลงต่อด้วยแรงขายหุ้นพลังงานแทน
ดัชนี SET อยู่ที่ 1,507.58 จุด -12.30 จุด -0.81% ปริมาณซื้อขาย 24,376 ลบ.
แนวรับ:       1500 , 1480       แนวต้าน:        1515-20
 
สรุปทิศทางและแนวโน้มตลาด
“แนวโน้มลงต่อ” แรงขายหุ้นพลังงานถ่วง: ตลาดถูกกดดันด้วยแรงขายหุ้นพลังงานนำโดย TOP , IRPC  คาดว่าเป็นการขายเพื่อทำกำไรเปลี่ยนกลุ่มมาซื้อหุ้นธนาคารที่ปรับตัวลงมากแล้วในช่วง 2 สัปดาห์ที่ผ่านมา โดยพบว่ามีแรงซื้อหุ้น KBANK, SCB, KTB  ในขณะที่แรงขายหุ้นกระจายตัวเพิ่มขึ้น และขายเป็นรายตัวเช่น TRUE, TASCO , ADVANC ส่งผลกระทบต่อดัชนี SET ไม่สามารถฟื้นกลับขึ้นไปเหนือระดับ 1520 จุดได้ แต่ปรับตัวลงต่อหลุดแนวรับย่อย 1513-15 จุด เป็นจังหวะขายเพื่อลดความเสี่ยงตลาดแนวโน้มขาลง  โดยที่ดัชนี SET มีเป้าหมายทางเทคนิคลงไปทดสอบจุดต่ำสุดเดิมที่ 1485 จุด
“ซื้อ” กลุ่มหุ้นที่ได้รับผลดีจากดอกเบี้ยต่ำ: แนะนำ “ซื้อ” กลุ่มหุ้นที่ได้รับผลดีจากอัตราดอกเบี้ยต่ำ อย่าง INTUCH ADVANC รวมไปถึงกอง Reit และ Infrastructure Fund อย่าง TRUEIF JASIF
“เก็งกำไร” INTUCH จาก 1) ผลการดำเนินงานมีแนวโน้มดีขึ้น +15% ปีนี้ จาก +1% ในปี 2014 2) ได้รับผลบวกจาก ADVANC ในการประมูล 4G ที่คาดว่าจะเกิดขึ้นใน 6-9 เดือนข้างหน้า 3) ได้รับผลดีจากดอกเบี้ยที่ต่ำลง โดยมีเป้าหมายทางพื้นฐาน 95 บาท และทางเทคนิคระยะสั้นแนวต้าน 79.50 บาท
“สะสม” AOT แนะนำ “ซื้อสะสม” AOT ด้วยเป้าหมายทางพื้นฐาน 380 บาท และทางเทคนิคระยะสั้นที่ 300 บาท
 
หุ้นที่น่าสนใจทางเทคนิค
KTB “ซื้อ” ราคาฟื้นตัวขึ้นด้วยรูปแบบ Bullish Harami ด้วยปริมาณการซื้อขายหนาแน่น มีโอกาสกลับฟื้นขึ้นต่อเนื่อง เครื่องมือ DI- เริ่มหักหัวลง เป็นจังหวะเก็งกำไรตามการฟื้นตัว โดยมีเป้าหมายในการทำกำไรที่บริเวณ 20.50 บาท
SCB “ซื้อ” ราคาหุ้นเกิดสัญญาณกลับตัวรูปแบบ Morning Star กำลังทดสอบเส้นค่าเฉลี่ยระยะ 3 ปีบริเวณ 161.00 บาท หากผ่านได้จะเป็นจังหวะซื้อเก็งกำไร โดยมีแนวต้านแรกบริเวณ 162.50 บาท และถัดไปที่ 165.00 บาท
RS “ซื้อ” ราคาหุ้นเริ่มมีการฟื้นตัวด้วยรูปแบบ Triple Bottom โดยแกว่งตัวขึ้นจากฐานของกรอบแนวรับบริเวณ 15.00 บาท เป็นจังหวะซื้อสะสม โดยมีเป้าหมายในการขายทำกำไรที่บริเวณ 17.00 บาท
 
Futures แนวรับ        แนวต้าน
SET50       998          1010
                980          1020
Gold         18800         19000
               18700         19150
Oil           2200          2300
               2100          2400